GENESIS 1 



Anutu waari naapac naapac tasasucneguc . 1: 1-25 

Timgiic sinic Anutu waari kama kunim taguc . 
Kaa kama moc tamamareguc o kama sigesac defaaguc, 
Anutu ning minii unggoc adi afanga gwaang 
f arocningganang ira yaareguc. Tiinga kama 
kangkamsac taangkanga defaaguc. Kaa Anutu 
anesac ning toguc, kama sanganda tec. Adi ning 
tuguinga kama f agaaguc . O Anutu waari kama u 
ning tanga kaaguc u karengsac. Ning tanga kama 
udaga tanga ning idefaguc tiimguk kaa sidiiguk. 
Kama yaa munumung sinic taguc waaracning 
bumaracni . 

Kama 2 ganang uyaac gaa Anutu waari midi 
nuaac toguc . Midisac tuguinga kama biniing sige 
kabaguc . Anutu waari kama biniing sige wapni 

kunim ning yokguc . Ning tanga kunim kapmikganang 

ama guk a usingganang unduuc ama guk. 

Kama 3 ganang uyaac gaa Anutu waari midi 
tuguinga o ama waari bak abanga kuking . Ning 
tanga kama sinic waari gwaang bineganang 
suraraapma kadofanga yaareguc. Anutu waari 
nuaac tuguinga naapac f iri naapac mamanaak 
nananing waari kadofanga yaareguc. Adi 
kadofanga mirira mandangganang naapayinga 
mirikguc . 

Kama 4 ganang uyaac gaa Anutu waari 
tuguinga mayam a mayap bam ning kadofaguc. Ning 
tanga Anutu waari mayam uyaac gaa sidiigac 
taareguc a mayap bam uyaac gaa tiimgac 
taarayaapguc . Waarac gaa kama fafaac fagaatac. 
Nuaacnii mayam mayap adisining kane kama tifaara 
tifaara tiitaamuc. Fiking nuaacnii 
tugumungning fiking nuaacnii nana guk ining 
tiitaamuc. 

Kama 5 ganang uyaac gaa Anutu waari tuguinga 
naasic amaganangni giing waari kadofaguc. 
Abangaa Anutu waari yaang giriisi kabaabic 

if akadofaguc . If akadof iinga urabenga 
mandangganang naapayinga mirikguc . 

Kama 6 ganang uyaac gaa Anutu waari midi 
tuguinga o naapac magaa yongni o biseni gimik 
garam naapac mamanaak waari kadofaguc. O naasic 
naasic Anutu waari if akadof ague o adi urabenga 
mandangganang naapayinga mirikguc . Ning tanga 
Anutu adi adisining nanasic naapac mamanaak 
daabiik kukyamguc u nanga ikiiting. 

Anutu waari amiinq taguc . 1: 25 - 2: 25 

Anutu adi sasuukni marara o amiing totik 
ning tonga iguc taguc . Taamingguk amiguk naga 
ningyaarac tayaabotik ning tonga iguc tayaapguc . 

GENESIS 2 

Ning tonga Anutu waari kama bema ami taguc. 

Ami tanga iguc gugubik ami waaracning 

kiniingganang figaramguc. Tiinga uriingni waari 

bine ganang amanga tipmarakguc. Tipmarakiinga 

amiing sinic igara maraaguc . Ning tanga Anutu 

waari wapni Adam ning yokguc . Anutu waari feng 

sinicguk kaa firi mindiip nananing feng 

waaracguk girii unggung iropguc . Iropma iguc 
gaa Adam waaracganang naagara tonga kamaguc . 
Feng udi ama guk kama wap Iden. Kaa firi 
nuaacnii biniingganang meraf ataraguc. Firi ka 
waa amiing ifamarakning kaa amiing ka firi 
mindiip u bema nana kungkumak guk mokngang. A 
firi nuaacnii waa sasuuk iamning. O Anutu waari 
Adam ning anaguc, o guu ya katatoranga 
itarotang. Guu firi mindiip ya daabiiksac 
narotang kaa firi kubiniksac biniingganang u 
sasuuk iamning u moc narotang. O guu u nee u 
nanga suura naakec . o naasic kareng o naasic 
kadagaang waaracganang naakec . U moc nee waa 
kungkumakning . 

Yaang o magaa keng mamanaak biseni Anutu 
waari u tanga iguc Adamgac inaagaira fonga 
kukngamguc . Kukngamiinga Adam waari wap idefaguc. 

Kaa Anutu waari toguc, o Adam amisac waa 
kadagaang waarac taaming tangamotik. O taaming 
tangama o adigok ira o kane f am tugwayaacnangama 
ikiaantaamuc . Ning tonga iguc o dama taang 
tipdekguc. Dama taang tipdera iguc adining 

gagaa katii kubinik upma bemguc . U bema katii 
gapmaam nuaac tipf if ereguc . Katii waari taaming 
taguc. Ning tanga Adam tabobu seganga maraainga 
Anutu waari taaming u naagikngama tonga amaguc . 
Adam waari u kanga iguc ning anaguc, o guu 
naagok ningsac baa. Anutu waari naaning gagakna 
katii bema guu tagaapmac waarac naga gotik wapga 
taaming. Kiini yaaracning fikiifikii ami 
daabiik o tim mengbeganang iak o ingaac 
waaracganang ibinga anga taamni sananga o adi 
daabiik ningsac iakning. Ningsac ira o 
sasuuksic kubinik kufara mera au ningsac. 

Anutu waari ning yangguc, sidi saba ibenga 
waaracganang miriknic. O naasic mamanaak 
defatac o sidisac yaaptatoranga iknic . 

O adi tim tasase guk mokngang biicsac 
ikiaagumuc kaa megaang guk moc naaknga 
ikiaagumuc. Anutu waari naasic naasic taguc u 
yaapma ana kabaa karengsac naakguc . Kama 5 
ganang i taguc . 

Kama 7 ganang uyaac gaa Anutu waari kane 
tasasucnanga mengkura taguc. Mengkura tanga 

ning toguc, yaa kama nuaacnii mengkuraning. 

GENESIS 3 

Amiinq waari sansaraamik tiging , 3: 1-24 

Gimik adi mandagaac tuaang. Kaa gimik 
waari taaming u ning anaguc, ai indining, ma, 
Anutu ning saanac firi mindiip fengganang moc 
niaantaamuc ning saanac wa, ma. Kaa taaming 
waari anaguc, indi firi mindiip daabiik ya 
niaantaamuk. Firi nuaacnii biniingganang 
meretac u moc niaantaamuk. O indi u bema nanga 
kungkumak ganang. Kaa gimik waari anaguc, a 
kungkumak guk mokngang. U nanga o naasic kareng 
o kadagaang u kumac suura naakantaamuc . Sidi u 
nanga a Anutu ning daacning ikantaamuc. Adi 
fafong waarac mandagaac saanac. Taaming waari 
midi u naaknga firi mindiip u kanga iguc kabaa 
waaracgac maraaguc. Kabaa marara u bema naaguc. 
Kaa ufiinigac dibiing amiinga naaguc. U nanga 
adi kumac suura naakgumuc . U nanga naatama 
igumuc fuksic waaranga yaapgumuc o fuksic 
sigesac. Ning tanga firi sasaac mantofagumuc. 

Mantofanga waari taamsasegumuc . 

Kibiri Anutu adi fengganang u abanga 

arengaaguc. Adam imaraaming waari Anutuning 

kuguraac naaknga anga f iri kiiganang kapmoc 

sepgumuc. O Anutu waari kuu katanganguc, Adam 

guu indeng. Ami waari anaguc, naa gayang. Naa 

guuning kuguraac kumac naakarik. U naaknga o 

naa biicsac waaracgac tanga mutu tanga abanga 

kapmoc sebarik. Anutu waari ning anaguc, 

biicsac ning waa nisic waari gaanac. firi ka 

tosefi tangak u bema nangang wa. Kaa Adam 

waari anaguc, o guu taaming naamgung yaari bema 

naamiinga nangak. Kaa taaming waari toguc, o 

gimik waari mandagaac naaniinga firi mindiip i 

nangak. Anutu waari gimik ning anaguc, guu ning 

tangang waarac o guu kadak kabakgaganang 

yangatarotang. Ning tagaabarik waarac guuning 

irii o taamingning irii waaracguk digarap 

tiaanting. O guu ingaac adining kayong mung u 

siac. Kaa adibu faaranga guuning kiiga gukoc. 

O Anutu waari taaming ning anaguc, guu ning 

tangang waarac saba iyibeganang guu kagaya 

girii bemarotang. Kaa guu ufagagacsac naaknga 

ira abarotang. Tiinga ufaga adisac 
gaaptatorarotac . Anutu waari Adam anaguc, o guu 
ining tangang waarac naa munggwak kadagaasi o 
aya kusung guk ifakadofagaamok. O guu kane 
girii tiingasac kadofiinga narotang* Fikiifikii 
ningsac tanga ira auwuuc kumarec* O naa kama 
bema tagaapmak waarac guu ingac kama tabobu 
igarec . . Ning tanga Anutu waari magaa giknim 
manggara yamguc. Imiinga waari tasasegumuc. 
Adam adi taamnining wap Ewa ning yokguc waarac 
amiing amiing indining mamanic kubinik Ewa. 

Adamya Ewaya o naasic kareng kadagaang o 
adi kumacsac suura naakgumuc. Anutu waari u 
yaapkedanga yangkara taguc. Firi mindiip amiing 
ifamarakning u nanga kungkumak guk moc matanic 
ning tonga yangkara taguc . Ning tanga adi 
yaaptatora amiing angero fam feng kareng u 
ipmaguc. Ning tanga paip kubinik nuaacnii 
biniingganang kamiinga tifik tanga f af aararaguc . 
Firi mindiip amiing ifamarakning waaracning 
kadapmang u katatoranga ikiaaging. O 
imaraaming f amaac feng kareng u kabinga feng 
naroc anga tanga ikiaagumuc. 

